
BJELOVARSKO-BILOGORSKA ŽUPANIJA




                 OPĆINA NOVA RAČA
        
      OPĆINSKI NAČELNIK
KLASA: 371-01/26-01/3
URBROJ: 2103-13-01-26-1
Nova Rača, 4. rujna 2026.
Na temelju članka 48. Statuta Općine Nova Rača („Službeni glasnik Općine Nova Rača“ broj 2/21, 2/23 i 2/26) i članka 4. Programa poticanja rješavanja stambenog pitanja na području Općine Nova Rača („Službeni glasnik Općine Nova Rača“ broj 3/21), općinski načelnik općine Nova Rača OIB: 63151588084, donosi
O D L U K U
o raspisivanju Javnog poziva mladim obiteljima na području Općine Nova Rača u 2026. godini
Članak 1.

Općina Nova Rača će sukladno odredbama Programa poticanja rješavanja stambenog pitanja na području Općine Nova Rača (u daljnjem tekstu: Program) raspisati Javni poziv mladim obiteljima za dostavu prijava za financijsku pomoć u rješavanju stambenog pitanja na području Općine Nova Rača u 2026. godini (u daljnjem tekstu: Javni poziv).
Članak 2.
U svrhu dodjele financijske pomoći/subvencije za mjere iz Programa u Proračunu općine Nova Rača za 2026. godinu, osigurana su sredstva u iznosu od 20.000,00 eur.
Članak 3.

Sredstva navedena u članku 2. dodijeliti će se temeljem Javnog poziva, a sukladno dokumentaciji za provedbu Javnog poziva.
Članak 4.

U okviru Javnog poziva realiziraju se slijedeće Mjere:
Mjera 1.1. Potpora pri kupnji građevinskog zemljišta, stambenog objekta ili gradnje kuće radi rješavanja vlastitog stambenog pitanja na području Općine Nova Rača,
Mjera 1.2. Potpora za poboljšanje kvalitete stanovanja ulaganjem u rekonstrukciju obiteljskih kuća ili stanova kojima se osigurava novi ili poboljšava postojeći stambeni prostor.
Članak 5.

Dokumentacija za provedbu Javnog poziva iz članka 3. ove Odluke obuhvaća:

1. tekst Javnog poziva

2. obrasce za prijavu na Javni poziv

U zahtjevu za svaku pojedinu mjeru detaljnije se navodi potrebna dokumentacija.

Članak 6.

Javni poziv i dokumentacija za provedbu Javnog poziva objavljuje se u cijelosti na web stranici općine Nova Rača www.nova-raca.hr
Članak 7.

Za postupak objave Javnog poziva i zaprimanje prijava nadležan je Jedinstveni upravni odjel Općine Nova Rača.

Općinski načelnik Općine Nova Rača imenovao je Povjerenstvo za provedbu postupka dodjele potpora za rješavanje stambenog pitanja mladih obitelji na području Općine Nova Rača.

Nakon provjere pristiglih zahtjeva, Povjerenstvo za provedbu postupka dodjele potpora za rješavanje stambenog pitanja mladih obitelji na području Općine Nova Rača sastavlja listu prihvatljivih prijavitelja s prijedlogom iznosa za dodjelu financijske pomoći.

Članak 8.

Temeljem sastavljene liste prijedloga za dodjelu potpora, općinski načelnik donosi Odluku o dodjeli/isplati financijske pomoći.

Općinski načelnik sklapa Ugovor o dodjeli financijske pomoći s korisnikom pojedine mjere iz ove Odluke.

Članak 9.

Ova Odluka stupa na snagu dan nakon dana objave u „Službenom glasniku Općine Nova Rača“.

